Նախաձեռնության հեղինակներից մեկը՝ LOOM Weaving բրենդի համահիմնադիր Էլեն Մանուկյանը, մեզ հետ զրույցում նշում է, որ համախմբումն իրոք հասունացել էր, և իրենց առաջնահերթ նպատակներից է տեղեկանալ այս դաշտում գործունեություն ծավալող մարդկանց խնդիրներին, իրականացնել վերապատրաստումներ։ Իրականում շատ պրոբլեմներ ունեն դիզայներները. բուհն ավարտած մասնագետները պետք է սկսեն իրենց գործունեությունը, բիզնես դնեն կամ գնան ինչ-որ տեղ աշխատելու, այս ճանապարհին նրանք որոշ խնդիրների առջև են կանգնում, և կազմակերպությունը կփորձի նրանց աջակցել ծառացած խնդիրները լուծելու հարցում։